जमा नहीं कराई फीस, विद्यार्थियों ने कहा-कॉलेज ही करे भुगतान
महर्षिदयानंद विश्वविद्यालय, रोहतक में मूल प्रमाण पत्र पहुंचने पर विवि में राजकीय कॉलेज के 49 विद्यार्थियों का रजिस्ट्रेशन नहीं हुआ है। कॉलेज प्रशासन ने विद्यार्थियों को लेट फीस जमा कराने के लिए कहा है। लेट फीस जमा कराने की अंतिम तिथि बीत गई है। जुर्माना के साथ शनिवार को किसी भी विद्यार्थी ने फीस जमा नहीं कराई। विद्यार्थी इस मांग पर अडिग हैं कि लापरवाही कॉलेज प्रशासन की है, इसलिए लेट फीस भी कॉलेज द्वारा वहन की जाए।
स्नातक और पीजी कोर्स में प्रथम वर्ष में दाखिला लेने वाले करीब 49 विद्यार्थियों का मदवि में रजिस्ट्रेश नहीं हुआ है। विवि ने कॉलेज प्रशासन को पत्र लिखकर इस बारे में सूचित किया और रजिस्ट्रेशन के लिए प्रति विद्यार्थी पांच हजार रुपए फीस जमा कराने के निर्देश दिए हैं। जिस पर कार्रवाई करते हुए कॉलेज प्रशासन ने 49 विद्यार्थियों को नोटिस जारी करके पांच हजार रुपए लेट फीस शुक्रवार तक जमा कराने के निर्देश दिए थे। परंतु कॉलेज के किसी विद्यार्थी ने लेट फीस जमा नहीं कराई है। विद्यार्थियों का कहना है कि कागजात जमा कराने के बाद भी कॉलेज प्रशासन ने मदवि के पास नहीं भेजे। इसमें लापरवाही कॉलेज प्रशासन की है। लेट फीस राशि अधिक है, इसलिए कॉलेज प्रशासन को ही लेट फीस का वहन करना चाहिए। यदि जल्द ही कॉलेज प्रशासन ने इसका समाधान नहीं किया तो इस मामले को लेकर मदवि में कुलपति और रजिस्ट्रार से मुलाकात की जाएगी। उनका कहना है कि रजिस्ट्रेशन होने पर मदवि द्वारा रोल नंबर जारी नहीं किए जाएंगे। इससे उनका साल खराब हो जाएगा। उन्होंने जल्द से जल्द समस्या का समाधान करने की मांग की है।
^ विद्यार्थियों को राहत दिलाने के लिए कॉलेज प्रशासन द्वारा मदवि अधिकारियों से बातचीत की जा रही है। प्रयास है कि विद्यार्थियों का रजिस्ट्रेशन कराकर उन्हें परीक्षा में बैठने की अनुमति दिलाई जाए।\\\'\\\' वीकेदहिया, प्राचार्य, राजकीय कॉलेज।
hin_Deva hin_Deva hin_Deva hin_Deva